**ΘΕΑΤΡΙΚΟ ΠΑΙΧΝΙΔΙ ΓΙΑ ΔΗΜΟ ΘΕΣΣΑΛΟΝΙΚΗΣ**

**Σταθμός 1ος  Παιχνίδι γνωριμίας, παιχνίδι με την αόρατη μπάλα.**

(ομαδική άσκηση συνόλου με στόχο τον συγχρονισμό την ετοιμότητα και την αντίληψη)

**Σταθμός 2ος Παιχνίδι με διάσημους πίνακες ζωγραφικής**

(ομαδική άσκηση πολλών ομάδων, όπου διαλέγουν έναν διάσημο πίνακα ζωγραφικής και τον αναπαριστούν. Τα παιδιά μπορούν να εξελίξουν την άσκηση κάνοντας ένα μικρό βίντεο με ένα μήνυμα που εκφράζουν οι ήρωες του πίνακα)

**Σταθμός 3ος παιχνίδι αυτοσχεδιασμός με ζευγάρια**

(άσκηση δύο ατόμων όπου με τυχαία επιλογή ρόλων τα παιδιά αυτοσχεδιάζουν μια ιστορία. )

**Σταθμός 4ος  αυτοσχεδιασμός με μουσική**

(ατομική άσκηση όπου τα παιδιά ακούν μια μουσική και φτιάχνουν μια ιστορία με την καθοδήγηση του εμψυχωτή)

**Σταθμός 5ος το παιχνίδι της καλοσύνης**

(ομαδικό παιχνίδι όπου όλοι οι συμμετέχοντες κάθονται σε κύκλο και λένε κάτι που τους αρέσει στον διπλανό τους. Μια φιλοφρόνηση, έναν καλό λόγο μια ωραία διαπίστωση)

**Τίτλοι παιχνιδιών**

1ος σταθμός **«Catch up»**

2ος σταθμός **«Ποιος είναι ο πίνακας;»**

3ος σταθμός **«Σήμερα αυτοσχεδιάζουμε»**

4ος **«Νιώθεις τη Μουσική;»**

5ος **«Είμαστε οι Καλοί»**

Ο Δήμος Θεσσαλονίκης σε συνεργασία με το Θεατρικό Εργαστήρι «Thespians» σας προσκαλεί σε ένα θεατρικό παιχνίδι γεμάτο αυτοσχεδιασμούς, μουσική, φαντασία και δημιουργικότητα.

Σκοπός της εκδήλωσης είναι να γνωρίσουν τα παιδιά και οι έφηβοι, τα σημαντικά οφέλη του θεατρικού παιχνιδιού και μέσα από βιωματικές ασκήσεις και παιχνίδια ρόλων, να εκφραστούν ελεύθερα μέσα από την τέχνη του θεάτρου.

Μέσα από τη σωματική έκφραση και τα κινησιολογικά παιχνίδια, τα παιδιά και οι έφηβοι κατανοούν πλήρως την αίσθηση του χώρου ενώ συγχρόνως νιώθουν άνετα με το σώμα τους και με την επαφή τους μεταξύ τους. Με εργαλείο τον λόγο και τη σπουδαιότητα του, μπορούμε να μιλάμε δυνατά, καθαρά και αργά μας δίνοντας μας την αυτοπεποίθηση πως γινόμαστε αντιληπτοί και μπορούμε να ορθώσουμε το ανάστημα μας, να επικοινωνήσουμε με τους άλλους νιώθοντας ίσοι. Το θεατρικό παιχνίδι συμβάλλει στην τόνωση των «κλειστών» ντροπαλών παιδιών, και των εφήβων με χαμηλή αυτοεκτίμηση. Μέσα από την άσκηση των αυτοσχεδιασμών, τα παιδιά και οι έφηβοι αφήνουν τη φαντασία τους ελεύθερη, αξιοποιούν όλα τα εκφραστικά τους μέσα, μαθαίνουν να γίνονται πιο οξυδερκείς, με καλύτερα αντανακλαστικά και με μεγαλύτερη ενσυναίσθηση.